5.0 สินทรัพย์ของบริษัทฯ และบริษัทย่อย

  5.1 สินทรัพย์ถาวร (สุทธิ)

สินทรัพย์ถาวรตามรายละเอียดในงบการเงินรวม (ตรวจสอบแล้ว) ของบริษัทฯ ณ วันที่ 31
ธันวาคม 2549 สามารถสรุปได้ดังนี้

+-------------------------+---------+-----------+--------+-----------+
| สินทรัพย์                  | ต้นทุน    | ค่าเสื่อ     | มูล     | ลักษ       |
|                         |         | มราคาสะสม | ค่าสุทธิ  | ณะกรรมสิทธิ |
+-------------------------+---------+-----------+--------+-----------+
| ที่ดิน ^(/1)               | 221.43  | -         | 221.43 | เจ้าของ    |
+-------------------------+---------+-----------+--------+-----------+
| ส่ว                      |         | -         | 276.65 |           |
| นเกินทุนจากการตีราคาที่ดินเพิ่ม |         |           |        |           |
+-------------------------+---------+-----------+--------+-----------+
| ห้องชุด และสิ่งปลูกสร้าง^(/2) | 951.28  | 541.78    | 409.50 | เจ้าของ    |
+-------------------------+---------+-----------+--------+-----------+
| เครื่องจักรและเครื่องใช้      | 3       | 2,772.46  | 520.52 | เจ้าของ    |
|                         | ,292.98 |           |        |           |
+-------------------------+---------+-----------+--------+-----------+
| เครื่องต                  | 219.12  | 201.54    | 17.58  | เจ้าของ    |
| กแต่งติดตั้งและอุปกรณ์สำนักงาน |         |           |        |           |
+-------------------------+---------+-----------+--------+-----------+
| ยานพาหนะ                | 55.08   | 37.43     | 17.66  | เจ้าของ    |
+-------------------------+---------+-----------+--------+-----------+
| การปรับปรุงอาคาร          | 67.65   | 54.97     | 12.67  | เจ้าของ    |
+-------------------------+---------+-----------+--------+-----------+
| งานระหว่างก่อสร้าง         | 12.32   | -         | 12.32  | เจ้าของ    |
+-------------------------+---------+-----------+--------+-----------+
| เคร                     | 9.82    | -         | 9.82   | เจ้าของ    |
| ื่องจักรและอุปกรณ์ระหว่างติดตั้ง |         |           |        |           |
+-------------------------+---------+-----------+--------+-----------+
| รวม                     | 4       | 3,608.18  | 1      |           |
|                         | ,829.68 |           | 498.15 |           |
+-------------------------+---------+-----------+--------+-----------+
|                         |         |           |        |           |
+-------------------------+---------+-----------+--------+-----------+

  หมายเหตุ 1. ปัจจุบันบริษัทฯ และบริษัทย่อยมีกรรมสิทธิที่ดินทั้งหมดจำนวนเนื้อที่ 233 ไร่
  ซึ่งมีที่ตั้งดังต่อไปนี้

1.1 ที่ดินเนื้อที่ 18 ไร่ ตั้งอยู่ที่ถนนสุขสวัสดิ์ อำเภอพระประแดง จังหวัดสมุทรปราการ
ที่ดินดังกล่าวเป็นที่ตั้งของโรงงานเก่าของบริษัทฯ และมิได้มีการผลิตแต่อย่างใด

  1.2 ที่ดินเนื้อที่ 149 ไร่ 2 งาน 34 ตารางวา ตั้งอยู่ที่ถนนสุวินทวงศ์ ตำบลศาลาแดง
  อำเภอบางน้ำเปรี้ยว จังหวัดฉะเชิงเทรา ซึ่งเป็นที่ตั้งโรงงานของจรุงไทยและโรงงาน SFO

  1.3 ที่ดินเนื้อที่ 198 ตารางวา ตั้งอยู่ที่ อำเภอเมือง จังหวัดฉะเชิงเทรา
  ซึ่งเป็นที่ตั้งบ้านพักสำหรับพนักงานของบริษัทฯ

  1.4 ที่ดินเนื้อที่ 65 ไร่ 28 ตารางวา ตั้งอยู่ที่ถนนติวานนท์ ตำบลบ้านใหม่ อำเภอเมือง
  จังหวัดปทุมธานี ซึ่งเป็นที่ตั้งโรงงานของ SPEWC และ PTEWC
  (แสดงราคาตามการประเมินราคาใหม่โดยบริษัท อเมริกัน แอ๊พเพรซัล (ประเทศไทย) จำกัด
  ซึ่งเป็นผู้ประเมินอิสระที่ได้รับอนุญาตจากสำนักงานคณะกรรมการกำกับหลักทรัพย์และตลาดหลักทรัพย์
  (กลต.) โดยประเมินราคาเมื่อวันที่ 20 ตุลาคม 2549)

  2. อาคารสำนักงานแบ่งเป็นดังนี้

  2.1 อาคารสำนักงานอยู่ที่ชั้น 12A อาคารเซ็นทรัลซิตี้ ทาวเวอร์ ถนนบางนา-ตราด เนื้อที่
  1,351.98 ตารางเมตร

  2.2 อาคารชุดพักอาศัยของ ผู้บริหารอยู่ที่อาคารเซ็นทรัลซิตี้ นอธเซาท ถนนบางนา-ตราด เนื้อที่
  115.92 ตารางเมตร และ 109.66 ตารางเมตร

  2.3 อาคารสำนักงานของบริษัทย่อย (SPEWC และ PTEWC) อยู่ที่ชั้น 30
  อาคารชาญอิสระทาวเวอร์ 2 ถ.เพชรบุรีตัดใหม่ เขตห้วยขวาง กรุงเทพฯ
  และอาคารสำนักงานอีกแห่งหนึ่งอยู่ที่โรงงาน ถ.ติวานนท์ จังหวัดปทุมธานีอีกจำนวน 2 อาคาร

  2.4 ทาวเฮ้าส์หมู่บ้านบุษกรวิลล์ 11 คูหา ตั้งอยู่ที่จังหวัดฉะเชิงเทรา
  เป็นที่พักอาศัยของคนงานของบริษัทฯ

  3. อาคารโรงงานแบ่งเป็นดังนี้

  3.1 อาคารโรงงานผลิตสายโทรศัพท์ บนเนื้อที่ 18,000 ตารางเมตร พื้นที่ใช้สอย 4,921
  ตารางเมตร

  3.2 อาคารโรงงานผลิตสายไฟฟ้าทองแดง และผลิตสายไฟฟ้าแรงดันสูง บนเนื้อที่ 23,700
  ตารางเมตร พื้นที่ใช้สอย 8,641 ตารางเมตร

  3.3 อาคารโรงงานผลิตสายไฟฟ้าอลูมิเนียม บนเนื้อที่ 12,000 ตารางเมตร พื้นที่ใช้สอย
  2,215 ตารางเมตร

  3.4 อาคารโรงงานผลิตสายเคเบิ้ลใยแก้วนำแสงของบริษัทย่อย (SFO) บนเนื้อที่ 3,600
  ตารางเมตร พื้นที่ใช้สอย 1,800 ตารางเมตร

  3.5 อาคารโรงงานของ SPEWC ซึ่งเป็นอาคารเครื่องจักร 8 อาคาร

  4. สินทรัพย์ดังกล่าวข้างต้นในส่วนของที่ดิน อาคารโรงงาน อาคารสำนักงาน
  และเครื่องจักรบางส่วนของ SPEWC และ PTEWC ติดภาระจำนองกับ ธนาคารกรุงเทพ
  และธนาคารกสิกรไทย และธนาคารเมกะสากลพาณิชย์ (เดิมชื่อธนาคารสากลพาณิชย์
  แห่งประเทศจีน) เพื่อค้ำประกันเงินสินเชื่อเพื่อการค้าประเภท L/C & T/R,
  วงเงินเบิกเกินบัญชี และเงินกู้ยืมระยะสั้นส่วนรายการอื่นๆ ไม่ติดภาระจำนองใดๆ ทั้งสิ้น

5.2 นโยบายการลงทุน

ปัจจุบัน บริษัทฯ มีบริษัทย่อยเพื่อการลงทุนทั้งหมด 2 บริษัท ได้แก่ บริษัท ซีทีดับบลิว เอเพ็กซ์ จำกัด
ถือหุ้นอยู่ร้อยละ 99.93 (ปัจจุบันไม่มี กิจกรรมการดำเนินงาน) และ บริษัท ซีทีดับบลิว เบต้า
จำกัด ถือหุ้นอยู่ร้อยละ 99.93
บริษัทย่อยเพื่อการลงทุนดังกล่าวจะดำเนินงานตามนโยบายของบริษัทฯ
และกรรมการของบริษัทย่อยจะเป็นกรรมการจากจรุงไทยทั้งหมด

SFO เป็นบริษัทย่อยที่บริษัทฯ ถือหุ้นอยู่ร้อยละ 59.99 ซึ่งบริษัทฯได้ส่งตัวแทนของบริษัทฯ จำนวน 4
ท่าน เข้าร่วมเป็นกรรมการจากจำนวนกรรมการทั้งหมด 7 ท่าน
ในการประชุมคณะกรรมการแต่ละครั้ง กรรมการแต่ละท่านจะมีสิทธิออกเสียงได้หนึ่งเสียง
โดยการอนุมัติมติต่างๆ ต้องมีกรรมการอย่างน้อย 4 ท่านเข้าร่วมประชุม
เพื่อลงมติโดยใช้คะแนนเสียง ข้างมากของกรรมการที่เข้าร่วมประชุม

SPEWC เป็นบริษัทย่อยที่บริษัทฯ ถือหุ้นโดยตรงอยู่ร้อยละ 100
การตัดสินใจด้านการบริหารงานขึ้นอยู่กับการวินิจฉัยเสียงข้างมากของคณะกรรมการ
ซึ่งมีกรรมการทั้งหมด 5 ท่าน โดยเป็นตัวแทนจากกลุ่มบริษัทฯ 4 ท่าน

PTEWC เป็นบริษัทย่อยที่บริษัทฯ ถือหุ้นโดยอ้อมอยู่ร้อยละ 100 โดยถือครองผ่าน SPEWC
การตัดสินใจด้านการบริหารงานขึ้นอยู่กับการวินิจฉัยเสียงข้างมากของคณะกรรมการ
ซึ่งเป็นกรรมการที่เป็นตัวแทนจากกลุ่มบริษัทฯ ทั้งหมด

LOXPAC เป็นบริษัทร่วมที่บริษัทฯ ถือหุ้นอยู่ร้อยละ 24.56 (ตามสิทธิการออกเสียง)
โดยคณะกรรมการของ LOXPAC มีจำนวน 5 ท่าน เป็นตัวแทนจากผู้ถือหุ้นดังนี้จากบริษัทล็อกซ์เล่ย์ 1
ท่าน จากจรุงไทย 1 ท่าน จาก Sigma 1 ท่าน และจากบริษัทเท็ลเทค 2 ท่าน
โดยการประชุมกรรมการจะต้องมีตัวแทนจากกลุ่มผู้ถือหุ้นทั้ง 3 กลุ่มอย่างน้อยกลุ่มละ 1 คน
เข้าร่วมประชุม เพื่อลงมติเพื่อให้ได้รับคะแนนเสียงข้างมากในเรื่องต่อไปนี้

  1. การขาย โอน ให้เช่า โอนสิทธิ จำหน่าย
  หรือการเข้าควบคุมและมีส่วนได้เสียในส่วนสำคัญของความตกลงธุรกิจ
  ทรัพย์หรือทรัพย์สินของบริษัท ซึ่งภายหลังการเข้าซื้อ หรือก่อนการจำหน่ายดังกล่าวแล้วแต่กรณี
  ธุรกิจ ทรัพย์ หรือทรัพย์สินนั้นจะเป็นส่วนสำคัญของธุรกิจ ทรัพย์ หรือทรัพย์สินของบริษัท

  2. การขาย โอน ให้เช่า โอนสิทธิ จำหน่าย
  หรือการเข้าควบคุมและมีส่วนได้เสียในทรัพย์สินหรือการได้มาหรือทำสัญญาเพื่อได้มาซึ่งทรัพย์สิน
  หรือส่วนได้เสียในทรัพย์สินดังกล่าวเป็นจำนวนเกินกว่า 500,000 เหรียญสหรัฐ

  3. การเข้าเป็นหุ้นส่วนในห้างหุ้นส่วนหรือข้อตกลงแบ่งผลกำไรหรือร่วมทุนกับบุคคลใดๆ

  4. การตกลงเปลี่ยนแปลงหรือยกเลิกสัญญาใดๆ ที่ทำขึ้นระหว่างบริษัทกับผู้ถือหุ้นใดๆ
  ของบริษัทหรือบุคคล

ใดๆ ที่เกี่ยวข้องกับผู้ถือหุ้น

5. การเริ่มกระบวนการฟ้องร้อง หรือดำเนินการเพื่อปกป้องตนเองในฐานะจำเลย
หรือตกลงยอมความใน

กระบวนการทางกฎหมาย ที่เป็นส่วนสำคัญของการดำเนินธุรกิจของบริษัทฯ

  6. การประกาศจ่ายเงินปันผลระหว่างกาล

นอกจากนี้ บริษัทอื่นๆ อีก สองบริษัทได้แก่ TMP และบริษัท เอช อาร์ ซิลไวน์ อิเล็คทรอนิคส์
(ประเทศไทย) จำกัด ซึ่งบริษัทถือหุ้นอยู่ร้อยละ 15 เนื่องจากบริษัทฯ ไม่ได้เป็นผู้ถือหุ้นรายใหญ่
ดังนั้น การตัดสินใจด้านการบริหารงานต่างๆ จะขึ้นอยู่กับกรรมการและผู้บริหารของบริษัทเหล่านั้น
ซึ่งจะคำนึงถึงผลประโยชน์ของบริษัทและผู้ถือหุ้นเป็นหลัก